ΓΡΑΠΤΗ ΕΡΩΤΗΣΗ E-0857/02

υποβολή: Camilo Nogueira Romn (Verts/ALE) προς το Συμβούλιο

(3 Απριλίου 2002)

Θέμα: Η κατά προτεραιότητα χρήση των Διαρθρωτικών Ταμείων για την κατάρτιση και για την έρευνα και ανάπτυξη — η περίπτωση της Γαλικίας

Συνεπεία της ιρλανδικής εμπειρίας, στην Ευρωπαΐκή Ένωση αρχίζει να κερδίζει έδαφος η ιδέα ότι τα Διαρθρωτικά Ταμεία αντί να χρησιμοποιούνται για τιςποδομές είναι προτιμότερο να χρησιμοποιούνται για την κατάρτιση των εργαζομένων και την έρευνα για την ανάπτυξη. Η ιδέα αυτή ανταποκρίνεται, βεβαίως, σε μία επείγουσα ανάγκη, δεδομένου ότι είναι επίσης βέβαιο ότι σε πολλές περιφερειακές περιοχές ήταν ανάγκη να κατασκευασθούν οδοί επικοινωνίας με το κέντρο της ΕΕ και να εκσυγχρονισθούν άλλεςποδομές, ως απαραίτητη προϋπόθεση για την ανάπτυξη. Ωστόσο, ο σκοπός αυτός δεν δύναται να διαχωρισθεί από μία ειδική και αποτελεσματική αναπτυξιακή περιφερειακής ανάπτυξης η οποία δεν συμβιβάζεται με την άνευ άλλου τινός προώθηση της κινητικότητας των εργαζομένων μεταξύ των διαφόρων περιοχών, εξ αιτίας της οποίαςπάρχει βέβαιος κίνδυνος ολιγότερο ανεπτυγμένες περιοχές, όπως η Γαλικία, να συμβάλουν παραδόξως στην εκπαίδευση γενεών τεχνικών οι οποίοι, επειδή είναι άνεργοι, να αναγκάζονται να μεταναστεύσουν προς το κέντρο της Ευρώπης ή προς περισσότερο αναπτυγμένες ζώνες του ισπανικού κράτους.

Ποιά στρατηγικά μέτρα προτίθεται να λάβει το Συμβούλιο για να καταστήσει συμβατά την κατάρτιση και την έρευνα και ανάπτυξη (Ε+Α) με την περιφερειακή ανάπτυξη, ούτως ώστε ναπάρχουν στις ενδεέστερες περιοχές επιχειρήσεις ικανές να απορροφήσουν τις νέες τεχνικές ικανότητες που θα δημιουργηθούν, χωρίς οι εργαζόμενοι να εξαναγκάζονται σάυτήν τη νέα μορφή μετανάστευσης που κατέυφημισμόν αποκαλείται κινητικότητα των εργαζομένων·

Απάντηση

(27 Ιουνίου 2002)

1. Το Συμβούλιο θα ήθελε ναπενθυμίσει στον αξιότιμο κ. Βουλευτή ότι, στο πλαίσιο της περιόδου προγραμματισμού 2000-2006, τα προγράμματα του Στόχου 1 επικεντρώνονται σε τρεις κατηγορίες δράσεων που θα μπορούσαν να προαγάγουν μια ενδογενή και βιώσιμη διαδικασία ανάπτυξης,

- τιςποδομές (28 % των πιστώσεων), εκ των οποίων περίπου το ήμισυ για τιςποδομές μεταφορών,

- το ανθρώπινο δυναμικό (20 % των πιστώσεων) με προτεραιότητα στις πολιτικέςπέρ της απασχόλησης και τα συστήματα εκπαίδευσης και κατάρτισης,

- τις παρεμβάσειςπέρ του παραγωγικού τομέα (42 % των πιστώσεων).

2. Όσον αφορά πιο συγκεκριμένα το πρόγραμμα του Στόχου 1 για τη Γαλικία, η συμμετοχή των διαρθρωτικών ταμείων για την εν λόγω περίοδο ανέρχεται σε 3 430 εκατομμύρια ευρώ. Το πρόγραμμα διαρθρώνεται γύρω από 11 άξονες προτεραιότητας και μέτρα τεχνικής αρωγής.

Ειδικότερα, σχετικά με την προτεραιότητα 2 του προγράμματος της Γαλικίας, η οποία είναι ολοκληρωτικά αφιερωμένη στην κοινωνία της γνώσης (καινοτομία, Ε & Α, Κοινωνία της πληροφορίας), προβλέπεται να χορηγηθούν ενισχύσεις για την ανάπτυξη των δραστηριοτήτων επιστημονικής έρευνας και της μεταφοράς τεχνολογιών προς τον παραγωγικό τομέα, καθώς και ενισχύσεις στις επενδύσεις ανθρωπίνου κεφαλαίου. Θα δημιουργηθούν ή θα εκσυγχρονισθούν δημόσια κέντρα έρευνας και άλλοι τεχνολογικοί πόλοι, θα χορηγηθούν επιδοτήσεις σε σχέδια έρευνας, καινοτομίας και τεχνολογικής ανάπτυξης και θα χρηματοδοτηθεί επιστημονικός και τεχνολογικός εξοπλισμός. Επίσης, ενισχύσεις θαποστηρίξουν τη γενίκευση της κοινωνίας της πληροφορίας, κυρίως ως εργαλείου διασυνοριακής συνεργασίας με τη Βόρεια Πορτογαλία. Το συνολικό ποσό που κατανέμεται στην προτεραιότητα 2 του προγράμματοςπέρ της Γαλικίας ανέρχεται σε 171 573 ευρώ. Περισσότερες πληροφορίες που αφορούν το πρόγραμμα αυτό είναι διαθέσιμες στο Δικτυακό τόπο europa της Επιτροπής.

3. Όσον αφορά την κοινοτική πολιτική έρευνας, το έκτο πρόγραμμα πλαίσιο έρευνας (2002-2006) προβλέπει ενίσχυση της προσπάθειας που καταβάλλεται για τις δραστηριότητες έρευνας στις περιοχές του Στόχου 1. Όπως γνωρίζει ο Αξιότιμος κ. Βουλευτής, το Συμβούλιο διαπραγματεύεται επί του παρόντος με το Κοινοβούλιο το περιεχόμενο του έκτου προγράμματος πλαισίου, ενώ η έγκρισή του με συναπόφαση προβλέπεται για το καλοκαίρι του τρέχοντος έτους.